CELEX: 62016CN0264
Language: da
Date: 2016-05-12 00:00:00
Title: Sag C-264/16 P: Appel iværksat den 12. maj 2016 af Deutsche Bahn AG, Schenker AG, Schenker China Ltd og Schenker (H.K.) Ltd til prøvelse af dom afsagt af Retten (Niende Afdeling) den 29. februar 2016 i sag T-267/12, Deutsche Bahn AG m.fl. mod Europa-Kommissionen

4.7.2016   
            
            
               DA
            
            
               Den Europæiske Unions Tidende
            
            
               C 243/25
            
         Appel iværksat den 12. maj 2016 af Deutsche Bahn AG, Schenker AG, Schenker China Ltd og Schenker (H.K.) Ltd til prøvelse af dom afsagt af Retten (Niende Afdeling) den 29. februar 2016 i sag T-267/12, Deutsche Bahn AG m.fl. mod Europa-Kommissionen
   (Sag C-264/16 P)
   (2016/C 243/26)
   Processprog: engelsk
   
      Parter
   
   
      Appellanter: Deutsche Bahn AG, Schenker AG, Schenker China Ltd og Schenker (H.K.) Ltd (ved Rechtsanwalt F. Montag, avocat F. Hoseinian og Rechtsanwalt M. Eisenbarth)
   
      Den anden part i appelsagen: Europa-Kommissionen
   
      Appellanterne har nedlagt følgende påstande
   
   
               —
            
            
               Dom afsagt af Retten den 29. februar 2016 i sag T-267/12, Deutsche Bahn m.fl. mod Europa-Kommissionen, annulleres.
            
         
               —
            
            
               Artikel 1, stk. 2, litra g), artikel 1, stk. 3, litra a) og b), og artikel 1, stk. 4, litra h), i Kommissionens afgørelse af 28. marts 2012 i sag COMP/39462 – Spedition (herefter »afgørelsen«) annulleres, eller subsidiært hjemvises sagen til Retten.
            
         
               —
            
            
               De bøder, der er fastsat i afgørelsens artikel 2, stk. 2, litra g), artikel 2, stk. 3, litra a) og b), og artikel 2, stk. 4, litra h), annulleres eller subsidiært nedsættes disse, eller subsidiært hjemvises sagen til Retten.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Appellanterne har fremsat fem anbringender til støtte for appellen:
   
               1.
            
            
               Retten begik retlige fejl, idet den konkluderede, at Kommissionen var berettiget til at lægge Deutsche Posts anmodning om bødefritagelse til grund, at princippet om forbud mod dobbeltrepræsentation ikke var blevet tilsidesat, og at Kommissionen ikke behøvede at undersøge den mulige overtrædelse af dette princip.
            
         
               2.
            
            
               Retten begik en retlig fejl, idet den fortolkede artikel 1 i forordning nr. 141/62 (1) således, at den ikke finder anvendelse på adfærd i forbindelse med »Advance Manifest Systemet«.
            
         
               3.
            
            
               Retten begik en retlig fejl, idet den konkluderede, at Kommissionen ikke tilsidesatte artikel 41 i Den Europæiske Unions charter om grundlæggende rettigheder, princippet om god forvaltningsskik og begrundelsespligten i henhold til artikel 296 i traktaten om Den Europæiske Unions funktionsmåde (TEUF), da den fastslog, at The Brink’s Company ikke var solidarisk ansvarlig med Schenker China Ltd. (som efterfølger for BAX Global (China) Co. Ltd.) for adfærd i forbindelse med den kinesiske valutajusteringsfaktor.
            
         
               4.
            
            
               Retten begik en retlig fejl, idet den gengav indholdet af afgørelsen ukorrekt, overskred de beføjelser, den er tillagt i henhold til artikel 264 TEUF, og undlod at foretage en afvejning ved anvendelsen af proportionalitetsprincippet, da den konkluderede, at Kommissionen ikke havde tilsidesat artikel 23 i forordning 1/2003 (2), proportionalitetsprincippet og princippet om, at straffens omfang skal stå i rimeligt forhold til overtrædelsen, da den beregnede bøderne.
            
         
               5.
            
            
               Retten begik en retlig fejl, idet den fastholdt Kommissionens nedsættelsessatser i henhold til 2006-samarbejdsmeddelelsen (3). Retten gengav indholdet af afgørelsen urigtigt, og tilsidesatte appellanternes ret til en retfærdig rettergang.
            
         
      (1)  EØF: Rådets forordning nr. 141 om ikke-anvendelse af Rådets forordning nr. 17 på transportsektoren (EFT 124, s. 2751).
   
      (2)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82.
   
      (3)  Kommissionens meddelelse om bødefritagelse eller bødenedsættelse i kartelsager (EUT C 298, s. 17)